
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

31 ΔΕΚΕΜΒΡΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1269 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του ρυμοτομικού σχεδίου Μεταμόρφωσης Αττικής 


στο Ο.Τ. 137. 1 

Έγκριση ρυμοτομικού σχεδίου Πεπονιάς, Ν. Σερρών. 2 

Καθορισμός ορίων οικισμού Μέσουνας Πλωμαρίου, Ν. Λέσβου,κα- 
τηγοριοποίησή του και καθορισμός όρων αρτιότητας και δόμη¬ 
σης. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 10852/130/86 (1) 


Τροποποίηση του ρυμοτομικού σχεδίου Μεταμόρφωσης Αττικής στο 
Ο.Τ. 137. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις α) του Ν. Δ/τος της 17.7.1923 «περί σχεδίων 
πόλεων κ.λπ.» όπως μεταγενέστερα τροποποιήθηκαν και συμπληρώ¬ 
θηκαν και ειδικότερα το άρθρο 29 και β) της παρ. 2 του άρθρου 4 
του Ν. 622/1977 «περί εισπράξεως υπό του Δημοσίου Ταμείου των 
δια την έκδοσιν οικοδομικών αδειών καταβαλλόμενων φόρων κλπ.» 
(ΦΕΚ 171Α). 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκέντρω¬ 
σης» (ΦΕΚ 97/Α). 


4. Τις διατάξεις του άρθρου 1 του Α.Ν. 314/68 «περί παροχής εις 
τον Υπουργόν Βορείου Ελλάδος και τους Νομάρχας αρμοδιότητος επί 
θεμάτων εγκρίσεως επεκτάσεως ή τροποποιήσεως σχεδίων πόλεων 
και κωμών» (ΦΕΚ 47/Α) όπως αντικαταστάθηκε με το Ν.Δ. 
1018/1971 (ΦΕΚ 220/Α) και συμπληρώθηκε με την παρ. 2 του 
άρθρου 33 του Ν. 1337/83 «επέκταση των πολεοδομικών σχεδίων, 
οικιστική ανάπτυξη και σχετικές ρυθμίσεις» (ΦΕΚ 33/Α). 

5. Τις αριθ. 242/85 και 34/86 πράξεις του Δημοτικού Συμβου¬ 
λίου. 

6. Τις διατάξεις του από 5.6.86 Δ/τος (ΦΕΚ 70Α) περί εγκρίσεως 
τροπ/σης σχεδ. πόλεων και καθορισμού όρων και περιορισμών όρων 
δόμησης από τους Νομάρχες. 

7. Το πρακτικό 16/86 της συνεδρίας 31/86 για το θέμα· του 
Νομαρχιακού Συμβουλίου Χωροταξίας, Οικισμού και Περιβάλλοντος 
Διαμερίσματος Ανατολικής Αττικής, αποφασίζουμε: 

Εγκρίνεται η τροποποίηση του εγκεκριμένου ρυμοτομικού σχεδίου 
Μεταμόρφωσης Αττικής στο Ο.Τ. 137 για τη δημιουργία πεζοδρόμου 
πλάτους 3.00 μ. και με προκήπια εκατέρωθεν πλάτους 2.00 μ. όπως 
φαίνεται στο σχέδιο που συνοδεύει την παρούσα απόφαση σε κλίμακα 
1:200 και που αντίτυπό του δημοσιεύεται με την παρούσα. 

Η ισχύς της αποφάσεως αρχίζει από την ημέρα δημοσιεύσεώς της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 


Αγ. Παρασκευή, 23 Οκτωβρίου 1986 
Ο Νομάρχης 
ΗΡ. ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΝ1ΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ.Π. 6761 (2) 

Έγκριση ρυμοτομικού σχεδίου Πεπονιάς, Ν. Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώ- 
σεως». 

2. Τα άρθρα 1, 2, 3, 4, 9 του από 17.7.1923 Ν.Δ. «περί σχεδίων 
πόλεων κ.λπ.». 

3. Τις διατάξεις του Ν. 1337/83 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις». 

4. Το αρ. 1 του Ν.Δ. 443/83 «περί αρμοδιότητος Νομαρχών». 

5. Το με αριθμό πρωτοκόλλου 388/30.6.1986 έγγραφο της Κοι¬ 
νότητας Πεπονιάς με το οποίο μας στέλνει την 25/86 απόφαση του 
Κοινοτικού Συμβουλίου μαζί με όλα τα δικαιολογητικά. 

6. Τοπογραφικό διάγραμμα σε τρία φύλλα. 

7. Την 70/86 γνωμοδότηση του Συμβουλίου ΣΧΟΠ με την οποία 
ομόφωνα αποφασίζουν για την έγκριση του ρυμοτομικού σχεδίου Πε¬ 
πονιάς, αποφασίζουμε: 

Εγκρίνουμε το ρυμοτομικό σχέδιο της Κοινότητας Πεπονιάς σε τρία 
φύλλα με τους κάτωθι όρους: 

1) Επιβάλλεται προκήπιο σε όλους τους δρόμους του χωριού πλά¬ 
τους 3,00 μ. 


2) Χαρακτηρίζεται το οικόπεδο 174 στο Ο.Τ. 25 ως χώρος πλα¬ 
τείας. 

3) Χαρακτηρίζεται το 96 οικόπεδο στο Ο.Τ. 16 ως χώρος για την 
ανέγερση κτιρίου πολλαπλών χρήσεων. 

4) Χαρακτηρίζεται το 196 οικόπεδο στο Ο.Τ. 26 ως χώρος για 
την ανέγερση Βρεφικού Σταθμού και Παιδικής χαράς. 

5) Όροι δόμησης. 

Τα οικόπεδα θεωρούνται άρτια με ελάχιστο εμβαδόν οικοπέδου 
1000 τ.μ. και ελάχιστο πρόσωπο 14.00 μ. 

Κατά παρέκκλιση των ανωτέρω θεωρούνται άρτια και οικοδομή¬ 
σιμα τα οικόπεδα με όποιο εμβαδόν αποτυπώθηκαν και κρίθηκαν με 
την αριθ. πρωτ. 11920/9.7.84 απόφαση της ΕΟΔ δηλαδή με το 
εμβαδόν που είχαν κατά την ημέρα της οριστικής διανομής και ρυμο¬ 
τομίας στις 9.7.84. 

Συντελεστής δομήσεως 0.8, Μεγ. κάλυψη 70%, Μέγιστο ύψος 
5,50 μ. 

Κατά τα υπόλοιπα ισχύει ο ΓΟΚ του 1985. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 4 Νοεμβρίου 1986 
Ο Νομάρχης 
ΠΑΝ. ΜΑΤΡΙΔΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Π. 7762 (3) 

Καθορισμός ορίων οικισμού Μέσουνας Πλωμαρίου, Ν. Λέσβου, κατη- 

γοριοποίησή του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. 24.4/3.5.1985 «τρόπος καθορισμού 
ορίων των οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων — χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συ¬ 
μπληρώθηκε από τους μελετητές που αναφέρουμε παραπάνω, σύμ¬ 
φωνα με τις υποδείξεις των προδιαγραφών του Υ.Χ.Ο.Π. για τη με¬ 
λέτη. 

4. Την απόφαση του Δημοτικού Συμβουλίου Πλωμαρίου. 

5. Τη με αριθ. 47/15.10.86 γνωμοδότηση του Συμβουλίου 
Χ.Ο.Π. της Νομαρχίας μας, αποφασίζουμε: 

1. Την κατάταξη του οικισμού Μέσουνας της Λέσβου στις κατηγο¬ 
ρίες Φθίνων, Αδιάφορος, Μικρός. 

2. Καθορίζουμε το όριο του οικισμού Μέσουνας Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2 έως 6, 7, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181Δ'/3.5.1985 και για τον 
οικισμό Μέσουνας είναι άρτια τα γήπεδα που βρίσκονται μέσα στα 


όρια του οικισμού και έχουν ελάχιστο εμβαδό 300 τ.μ. 

β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν. είχαν στις 3.5.1985, ημέρα 
δημοσίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Μέσουνας 
Λέσβου όπως αναγράφονται στο συνημμένο δελτίο αρχιτεκτονικής 
αναγνώρισης, από τους όρους αυτούς είναι υποχρεωτικοί αυτοί που 
ορίζει το Π.Δ. 24.4/3.5.1985 ΦΕΚ 181 Δ’ άρθρο 8 και σύμφωνα 
με την κατηγορία που ανήκει ο οικισμός σαν αδιάφορος, ενδιαφέρων 
ή αξιόλογος. 

5. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Π. Δ/τος. 

β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων" του οικισμού. 

Κατά τα λοιπά ισχύουν όσα ορίζει το Π. Δ/γμα 24.4.1985 (ΦΕΚ 
181 Δ/3.5.1985. 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 21 Οκτωβρίου 1986 
Ο Νομάρχης 
Ν. ΣΗΦΟΥΝΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



